**Paredzētās darbības smilts-grants, smilts un mālsmilts ieguve atradnē “Vālodzes Ietekmes uz vidi novērtējuma Ziņojuma sabiedriskās apspriešanas sanāksmes**

**PROTOKOLS**

2024.gada 21.maijā

Ņemot vērā Grozījumus Ministru kabineta 2015. gada 13.janvāra noteikumos Nr. 18 "Kārtība, kādā novērtē paredzētās darbības ietekmi uz vidi un akceptē paredzēto darbību", kas stājās spēkā 2024.g.1.maijā, sabiedriskās apspriešanas sanāksme notika hibrīdformā: Smiltenes novada Raunas pagasta pārvaldē Vidzemes iela 2, Rauna, Raunas pagasts, un tiešsaistes videokonferencē, izmantojot ZOOM vietni

Sanāksmes sākums 16:00

Sanāksmes moderators Guntis Šihtors

**Sanāksmē piedalās:**

Darbības ierosinātāja pārstāvji Guntis Šihtors un Inga Gavena

Pašvaldības pārstāve Linda Zūdiņa

SIA DSG Karjeri pārstāvji Kaspars Kārkliņš, Edgars Čeporjus, Kārlis Kosītis

Videokonferences režīmā neviens interesents nav pieteicies.

**Sanāksmi atklāj I.Gavena.**

Informē, ka sanāksmei var pieslēgties videokonferences režīmā, kā arī to, ka sanāksmes gaita tiek ierakstīta audioformātā, bet ieraksts tiks izmantots tikai protokola izstrādei.

Norāda, ka jautājumus iespējams uzdot sanāksmē, tiešsaistē, vai vēlāk nosūtot SIA “FirmaL4” vai adresējot personīgi I.Gavenai. Ieteikumus IVN Programmai rekomendējams nosūtīt tieši Vides pārraudzības valsts birojam.

**Inga Gavena** informē par IVN procesa būtību, mērķiem un uzdevumiem. Prezentāciju turpina ar informāciju par paredzēto darbību un tās īstenošanas vietu, piegulošajiem zemes īpašumiem, rekultivācijas veidiem, IVN procesā veiktajiem pētījumiem un to rezultātiem. Raksturo prognozētās derīgo izrakteņu ieguves radītās ietekmes uz vidi, kā arī plānotos pasākumus ietekmju detalizēšanai un novērtēšanai. Uzsver, ka atbilstoši veikto pētījumu rezultātiem ietekmes ārpus karjera teritorijas nepārsniedz normatīvajos aktos noteiktās robežvērtības.

**Diskusiju daļa**

Dalībniekiem nav jautājumu vai komentāru

Inga Gavena pateicas sanāksmes dalībniekiem, atgādina par iespējām kontaktēties E-pastā [inga.gavena@gmail.com](mailto:inga.gavena@gmail.com)

Kā arī informē, ka SIA “Firma L4” interneta mājas lapā ir iespējams iepazīties ar visiem materiāliem, arī ar šīs sanāksmes prezentāciju un uzdot jautājumus.

Tāpat lūdz Atzinumus par IVN Ziņojumu nosūtīt Vides pārraudzības valsts birojam.

Sanāksmes protokolu sagatavoja

I.Gavena

Informāciju apkopoja

I.Gavena